CELEX: 62017TN0629
Language: da
Date: 2017-09-18 00:00:00
Title: Sag T-629/17: Sag anlagt den 18. september 2017 — Den Tjekkiske Republik mod Kommissionen

30.10.2017   
            
            
               DA
            
            
               Den Europæiske Unions Tidende
            
            
               C 369/39
            
         Sag anlagt den 18. september 2017 — Den Tjekkiske Republik mod Kommissionen
   (Sag T-629/17)
   (2017/C 369/53)
   Processprog: tjekkisk
   
      Parter
   
   
      Sagsøger: Den Tjekkiske Republik (ved M. Smolek, J. Vláčil og T. Müller, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Commission Implementing Decision C(2017) 4682 final af 6. juli 2017 om annullering af en del af støtten fra Den Europæiske Socialfond til det operationelle program Uddannelse for konkurrenceevne under »Convergence«-målet og målet om »Regional Competitiveness and Employment« i Den Tjekkiske Republik og en del af støtten fra Den Europæiske Fond for Regionaludvikling til det operationelle program Forskning og udvikling for innovationer under »Convergence«-målet i Den Tjekkiske Republik og teknisk bistand under »Convergence«-målet og målet om »Regional Competitiveness and Employment« i Den Tjekkiske Republik
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende om tilsidesættelse af artikel 99, stk. 1, litra a), i Rådets forordning (EF) nr. 1083/2006 af 11. juli 2006 (1) om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999, sammenholdt med artikel 16, litra b), i Europa-Parlamentets og Rådets direktiv 2004/18/EF af 31. marts 2004 (2) om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter. Kommissionen pålagde finansielle korrektioner for påståede uregelmæssigheder ved tildeling af offentlige kontrakter, der imidlertid udgør en procedure, som er tilladt i henhold til artikel 16, litra b), i direktiv 2004/1. Kommissionen har med urette lagt til grund, at undtagelsen til regler for tildeling offentlige kontrakter i henhold til artikel 16, litra b), i direktiv 2004/18 om programindhold udelukkende finder anvendelse på ordregivende myndigheder, som er programudbydere.
   
      (1)  EUT 2006, L 210, s. 25.
   
   
      (2)  EUT 2004, L 134, s. 114.